CELEX: 31997D0036
Language: mt
Date: 1996-12-18 00:00:00
Title: Id-Deċiżjoni tal-Kummissjoni tat-18 ta’ Diċembru 1996 li temenda d-Deċiżjoni Nru 93/196/KEE u 93/197/KEE fuq l-importazzjoni tal-Equidae mill-IslandaTest b’rilevanza għaż-ŻEE

Avviż Legali Importanti

|

31997D0036

Official Journal L 014 , 17/01/1997 P. 0057 - 0058

		Id-Deċiżjoni tal-Kummissjonitat-18 ta’ Diċembru 1996li temenda d-Deċiżjoni Nru 93/196/KEE u 93/197/KEE fuq l-importazzjoni tal-Equidae mill-Islanda(Test b’rilevanza għaż-ŻEE)(97/36/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 90/426/KEE tas-26 ta’ Ġunju 1990 fuq il-kondizzjonijiet ta’ saħħa tal-annimali li jirregolaw il-moviment u l-importazzjoni tal-Equidae minn pajjiżi terzi [1], kif l-aħħar emendata permezz ta’ l-Att ta’ Adeżjoni ta’ l-Awstrija, il-Finlandja u l-Isvezja, u b’mod partikulari l-Artikoli 15(a) u 16 li hemm fiha,Billi l-awtoritajiet veterinarji fl-Islanda taw lill-Kummissjoni garanziji li ma hemmx anemija infettiva tal-Equidae fit-territorju tagħhom;Billi t-test seroloġiku għal din il-marda (‘Coggins test’) għandu għalhekk ma jkomplix isir fuq l-importazzjoni tal-Equidae mill-Islanda; billi l-awtoritajiet veterinarji tal-Islanda għandhom minkejja dan jiċċertifikaw li l-Islanda hija uffiċjalment ħielsa minn din il-marda;Billi d-Deċiżjoni tal-Kummissjoni 93/196/KEE tal-5 ta’ Frar 1993 fuq il-kondizzjoni ta’ saħħa tal-annimali u ċ-ċertifikazzjoni veterinarja għall-importazzjoni tal-Equidae għall-qatla [2], kif l-aħħar emendata permezz tad-Deċiżjoni 96/279/KE [3], u d-Deċiżjoni 93/197/KEE tal-5 ta’ Frar 1993 fuq il-kondizzjoni ta’saħħa tal-annimali u ċ-ċertifikazzjoni veterinarja għall-importazzjonijiet tal-Equidae u l-Equidae għat-tnissil u l-produzzjoni [4], kif l-aħħar emendata permezz tad-Deċiżjoni 96/279/KE, għandha għalhekk tiġi emendata;Billi l-miżuri provduti f’din id-Deċiżjoni huma skond l-opinjoni tal-Kumitat Veterinarju Permanenti,ADOTTAT DIN ID-DEĊIŻJONI:Artikolu 11. Id-Deċiżjoni 93/196/KEE hija permezz ta’ din id-Deċiżjoni emendata kif ġej:(a) fl-Anness I (III) (j), l-ewwel inċiż huwa mibdul permezz ta’:"— (i) test Coggins għall-anemija infettiva tal-equine (3), jew(ii) fil-każ tal-Equidae li jkunu ilhom fl-Islanda mit-twelid, huwa ċertifikat li l-Islanda hija uffiċjalment ħielsa mill-anemija nfettiva tal-equine (3).";(b) fl-Anness II (III) (j), l-ewwel inċiż huwa mibdul permezz ta’:"— (i) test Coggins għall-anemija nfettiva tal-equine (4), jew(ii) fil-każ tal-Equidae li jkunu ilhom fl-Islanda mit-twelid, huwa ċertifikat li l-Islanda hija uffiċjalment ħielsa mill-anemija nfettiva tal-equine (4).".2. Fid-Deċiżjoni Nru 93/197/KEE, l-Anness II (Ċertifikat tas-Saħħa A) (III) (j), l-ewwel inċiż huwa mibdul permezz ta’:"— (i) test Coggins għall-anemija nfettiva tal-equine (2), jew(ii) fil-każ tal-Equidae li jkunu ilhom fl-Islanda mit-twelid, huwa ċertifikat li l-Islanda hija uffiċjalment ħielsa mill-anemija nfettiva tal-equine (2).".Artikolu 2Din id-Deċiżjoni hija indirizzata lill-Istati Membri.Magħmula fi Brussel, fit-18 ta’ Diċembru 1996.Għall-KummissjoniFranz FischlerMembru tal-Kumissjoni[1] ĠU L 224, tat-18.8.1990, p. 42.[2] ĠU L 86, tas-6.4.1993, p. 7.[3] ĠU L 107, tat-30.4.1996, p. 1.[4] ĠU L 86, tas-6.4.1993, p. 16.--------------------------------------------------